
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 2 


10 Ιανουάριου 1995 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 5 
«Κανονισμός κατάταξης και μεταθέσεων του πυροσβεστι¬ 
κού προσωπικού του Πυροσβεστικού Σώματος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1, εδάφιο στ και η, του άρθρου 11 
του Ν. 1481/1984 «Οργανισμός Υπουργείου Δημόσιας 
Τάξης» (Α’ 152), όπως το άρθρο αυτό αντικαταστάθηκε 
από την παράγραφο 1 του άρθρου 1 του Ν. 1590/ 
1986. 

β. Της παραγράφου 2 του άρθρου 1 του Ν. 1590/1986 
«Τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις» (Α’ 
49). 

γ. Του άρθρου 29Α ίου Ν. 1558/1985 «Κυβέρνηση και 
Κυβερνητικά όργανα» (Α’ 137), το οποίο προστέθηκε με 
το άρθρο 27 του Ν. 2081/1992 (Α’ 154). 

δ. Του Π.Δ. 137/1986 «Συγκρότηση της Γενικής Γραμ- 
ματείας Δημόσιας Τάξης σε Υπουργείο Δημόσιας Τάξης» 
{Α’ 51). 

ε. Του Π.Δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α' 82). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται επιπλέον δαπάνη σε βάρος του κρατι¬ 
κού προϋπολογισμού σε σχέση με τη δαπάνη που προκα- 
λούσαν οι μεταθέσεις του πυροσβεστικού προσωπικού 
που ενεργούνταν μέχρι σήμερα. 

3. Την 675/1994 Γνωμοδότηση του Συμβουλίου της 
Επικράτειας μετά από πρόταση του Υπουργού Δημόσιας 
Τάξης αποφασίζουμε: 

ΚΕΦΑΛΑΙΟ Α’ 

ΚΑΝΟΝΙΣΜΟΣ ΚΑΤΑΤΑΞΗΣ 
Αρθρο 1 

Προσόντα υποψηφίων Δοκίμων Πυροσβεστών. 

1 Οι υποψήφιοι που επιθυμούν να καταταγούν στο Πυρο¬ 
σβεστικό Σώμα ως Δόκιμοι Πυροσβέστες, πρέπει να έχουν 
τα εξής προσόντα και προϋποθέσεις, που πρέπει να συ¬ 


ντρέχουν κατά την ημερομηνία υποβολής της αίτησης 
συμμετοχής στο διαγωνισμό και κατά το διορισμό τους, 
εκτός του ορίου ηλικίας που πρέπει να έχει ο υποψήφιος 
κατά το χρόνο υποβολής της αίτησης. 

α. Να είναι άνδρες και γυναίκες Έλληνες πολίτες ή ομο¬ 
γενείς. 

β. Ηλικία μέχρι 26 ετών. Ειδικά οι ιττυχιοϋχοι Ανωτάτων 
Σχολών και Τ.Ε.ί. μπορούν να καταταγούν στο Πυροσβε¬ 
στικό Σώμα, εφόσον έχουν ηλικία μέχρι 30 ετών. Για τον 
υπολογισμό της ηλικίας των υποψηφίων, ως ημερομηνία 
γέννησης λαμβάνεται η 31 Δεκεμβρίου του έτους γέννη¬ 
σης. 

γ. Οι άνδρες να έχουν εκπληρώσει τις στρατιωτικές τους 
υποχρεώσεις ως ικανοί κατηγορίας II ή να έχουν απαλλα¬ 
γεί νόμιμα απ αυτές, όχι όμως για λόγους υγείας και οι γυ¬ 
ναίκες να είναι τουλάχιστον 18 ετών. 

δ. Ανάστημα τουλάχιστον 1.70 μ. οι άνδρες και 1.60 μ. 
οι γυναίκες χωρίς υποδήματα, στηθική περίμετρο οι άν¬ 
δρες 0,85 μ. και φυσιολογικό βάρος. Φυσιολογικό βάρος, 
σε κιλά θεωρείται αυτό που προκύπτει από το ανάστημα 
σε εκατοστά με Ιον 100. Ακατάλληλοι άνδρες και γυναίκες 
είναι εκείνοι που έχουν απόκλιση πάνω από 20%. 

ε. Να έχουν σωματική ικανότητα, σύμφωνα με τα ισχύο- 
ντα για κατάταξη σε σχολές του στρατού ξηρός. 

στ. Να έχουν πίστη στην πατρίδα και στο δημοκρατικό 
πολίτευμα της χώρας. 

ζ. Να μην έχουν καταδικαστεί για τέλεση ή απόπειρα κα¬ 
κουργήματος ή πλημμελήματος από δόλο τελεσθέντος, 
για το οποίο επιβλήθηκε ποινή φυλάκισης τουλάχιστον 
τριών μηνών. 

Υποψήφιοι, οι οποίοι έχουν παραπεμφθεί σε δίκη δια 
βουλεύματος, μπορούν να υποβάλουν τα δικαιολογητικά 
κατάταξης, αλλά δεν κατατάσσονται στο Σώμα, αν μέχρι 
το χρόνο έκδοσης της διαταγής κατάταξης δεν έχει εκδο- 
θεί αμετώκλητη αθωωτική απόφαση. Ο όρος καταδίκη πε¬ 
ριλαμβάνει και την καταδίκη σε ποινικό σωφρονισμό για τα 
παραπάνω εγκλήματα. 

η. Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για τη στέρησή τους. 

θ. Να μην τελούν υπό απαγόρευση ή δικαστική αντί¬ 
ληψη. 

2. Ο αριθμός αυτών που κατατάοονται στο Πυροσβε¬ 
στικό Σώμα καλύπτεται κατά κατηγορίες και σε ποσοστά 
για κάθε κατηγορία που καθορίζεται από την απόφαση 

προκήρυξης ίου διαγωνισμού με τον περιορισμό ότι το πο¬ 
σοστό της κατηγορίας Δ δεν μπορεί να είναι μικρότερο του 
40% των καταταασομένων, ως εξής: 

ΚΑΤΗΓΟΡΙΑ Α 

Από τους υποψηφίους που έχουν πτυχίο Ανώτατης Σχο¬ 
λής της ημεδαπής ή αλλοδαπής. 

ΚΑΤΗΓΟΡΙΑ» Β 

Από τους υποψηφίους που έχουν πτυχίο Τ.Ε.Ι. ειδικότη¬ 
τας Τεχνολόγου Μηχανολογίας, Τεχνολόγου Ηλεκτρολο¬ 
γίας, Τεχνολόγου Ηλεκτρονικής, Τεχνολόγου Μηχανολο¬ 
γικών Κατασκευών και Εγκαταστάσεων, Τεχνολόγου Οχη¬ 
μάτων, Τεχνολόγου Δασοπονίας και Νοσηλευτών. 

ΚΑΤΗΓΟΡΙΑ Γ 

Από τους υποψηφίους που έχουν τουλάχιστον απολυ¬ 
τήριο Λυκείου ή άλλης ισότιμης αναγνωρισμένης σχολής 
ημεδαπής ή αλλοδαπής. 

ΚΑΤΗΓΟΡΙΑ Δ 

Από τους υποψηφίους που έχουν τουλάχιστον απολυ¬ 
τήριο τριταξίου Γυμναοίου ή άλλης ισότιμης δημόσιας ανα¬ 
γνωρισμένης Μέσης Τεχνικής Σχολής και επαγγελματική 
άδεια οδηγού αυτοκινήτου κατηγορίας Γ' και άνω. 

ΚΑΤΗΓΟΡΙΑ Ε 

Από τους υποψηφίους τεχνίτες των ειδικοτήτων Ηλε¬ 
κτρονικών αποφοίτων Μέσης Τεχνικής Σχολής και Μηχα¬ 
νικού, Ηλεκτρολόγου, Φανοποιού, Βαφέα Ηλεκτροσυ¬ 
γκολλητή, Ταπετσέρη, Εφαρμοστή και Τορναδόρου απο¬ 
φοίτων Μέσης ή Κατωτέρας αναγνωρισμένης Τεχνικής 
Σχολής του κλάδου αυτοκινήτου που έχουν τρία (3) χρόνια 
πρακτική εμπειρία σε συνεργεία επισκευής αυτοκινήτων, 
που πιστοποιείται με βεβαίωση του εργοδότη και παράλ¬ 
ληλη προσκόμιση του βιβλιαρίου του Ι.Κ.Α. Για τη συμπλή¬ 
ρωση του ποσοστού που καθορίζεται από την απόφαση 
προκήρυξης για την κατηγορία αυτή οι τεχνίτες των παρα¬ 
πάνω ειδικοτήτων θα λαμβάνονται κατ’ ισομοιρία. Σε περί¬ 
πτωση μη συμπλήρωσης του ποσοστού που αναλογεί σε 
κάποια ειδικότητα αυτό συμπληρώνεται από τεχνίτες των 
ειδικοτήτων Μηχανικού και Ηλεκτρολόγου. 

ΚΑΤΗΓΟΡΙΑ ΣΤ 

Από υποψηφίους που έχουν τουλάχιστον απολυτήριο 
Λυκείου ή άλλης ισότιμης Δημόσιας ή αναγνωριαμένης 
Σχολής ή Μέσης Τεχνικής Σχολής και διετή προϋπηρεσία 
σε πλοίο, αποδεικνυόμενη από βιβλιάριο ασφάλισης του 
Ν.Α.Τ. 

ΚΑΤΗΓΟΡΙΑ Ζ 

Από υποψηφίους Μουσικούς Μπάντας τουλάχιστον 
αποφοίτους Λυκείου ή άλλης ισότιμης αναγνωρισμένης 
Σχολής των οποίων οι μουσικές γνώσεις πιστοποιούνται με 
βεβαίωση Ωδείου ή Φιλαρμονικής. 

3. Είναι δυνατόν κατά τους διαγωνισμούς για την κατά¬ 
ταξη Δοκίμων Πυροοβεστών να μην προκηρύσσεται ποσο¬ 
στό θέσεων για όλες τις ανωτέρω κατηγορίες υποψηφίων 
αλλά για εκείνες που είναι απαραίτητες για την κάλυψη 
των Υπηρεσιακών αναγκών, με εξαίρεση την κατηγορία Δ, 
όπου η προκήρυξη του ελάχιστου ποσοστού που αναφέ- 
ρεται στην προηγούμενη παράγραφο είναι υποχρεωτική. 
Σε διαγωνισμό για κατάταξη στην Ειδική Μονάδα Αντιμε¬ 


τώπισης Καταστροφών οι υποψήφιοι άνδρες εκτός των 
ανωτέρω προσόντων θα πρέπει να έχουν υπηρετήσει σε 
Ειδικές Μονάδες των Ενόπλων Δυνάμεων και να είναι κά¬ 
τοχοι πτυχίου αλεξιπτωτιστού ή υποβρύχιου καταστρο- 
φέα. 

4. Για κάθε μία από τις προκηρυχθείσες κατηγορίες συ- 
ντάσσονται από την επιτροπή κατάταξης πίνακες υποψη¬ 
φίων κατά πόλεις αντίστοιχοι των κατηγοριών αυτών. Από 
τους πίνακες αυτούς διορίζονται κατά σειρά επιτυχίας μέ¬ 
χρι να συμπληρωθούν τα ποσοστό που καθορίζονται στην 
απόφαση προκήρυξης του διαγωνισμού, Στην ίδια από¬ 
φαση καθορίζονται τα σχετικά με την αλληλοσυμπλήρωση 
των πινάκων στις περιπτώσεις μη συμπλήρωσής τους από 
υποψηφίους ή σε περίπτωση εξάντλησής τους. 

Αρθρο 2 

Διαγωνισμός για την κάλυψη θέσεων Πυροσβεστικών 
Υπηρεσιών. 

1. Για την κάλυψη υπηρεσιακών αναγκών σε προσωπικά 
των Υπηρεσιών του Πυροσβεστικού Σώματος προκηρύσ¬ 
σεται πανελλήνιος διαγωνισμός για την κάλυψη συγκεκρι¬ 
μένων θέσεων των Υπηρεσιών αυτού κατά πόλη. Ποσοστό 
10% του συνολικού αριθμού των θέσεων που προκηρύσ¬ 
σονται καλύπτεται από γυναίκες υποψήφιες. 

2. Οι συμμετέχοντες στο διαγωνισμό μπορούν να είναι 
υποψήφιοι για τις Υπηρεσίες μιάς μόνο πόλης. Πριν από 
την προκήρυξη διαγωνισμού ο Αρχηγός του Πυροσβεστι¬ 
κού Σώματος με απόφασή του, που δημοσιεύεται στην 
Εφημερίδα της Κυβέρνησης, ορίζει με γνώμονα τις υπη¬ 
ρεσιακές ανάγκες, πάσες απά το σύνολο των κενών οργα¬ 
νικών θέσεων πυροσβεστών Γενικών Υπηρεσιών κατά κα¬ 
τηγορία θα καλυφθούν και σε ποιές Υπηρεσίες κατά πόλη. 
Στην απόφαση αυτή δεν συμπεριλαμβάνονται οι Πυροσβε¬ 
στικές Υπηρεσίες στις οποίες υπάρχουν μεν κενές οργα¬ 
νικές θέσεις αλλά οι θέσεις αυτές μπορούν να καλυφθούν 
από πυροσβεστικούς υπαλλήλους, που υπηρετούν κατά 
την έναρξη ισχύος του παρόντος διατάγματος και επιθυ¬ 
μούν να υπηρετήσουν σ’ αυτές κατά τα οριζόμενα στο άρ¬ 
θρο 10 παρ. 4 του παρόντος διατάγματος. 

3. Οι κατατασσόμενοι με το διαγωνισμό της προηγούμε¬ 
νης παραγράφου πυροσβεστικοί υπάλληλοι υπηρετούν 
υποχρεωτικά για ένα (1) έτος σε μία από τις Υποδιοικήσεις 
Πυροσβεστικών Υπηρεσιών Αθήνας, Πειραιά και Θεσσα¬ 
λονίκης και στη συνέχεια στις Υπηρεσίες της πόλης στην 
οποία διορίσθηκαν και δεν μετατίθενται απ’ αυτήν παρά 
μόνο στις περιπτώσεις που προβλέπεται γι’ αυτούς απά 
τον κανονισυό μεταθέσεων του πυροσβεστικού προσωπι¬ 
κού. 

Αρθρο 3 

Προκήρυξη διαγωνισμού - δικαιολσγητικά υποψηφίων. 

1. Ο διαγωνισμός για την κατάταξη ιδιωτών ως Δοκίμων 
Πυροσβεστών Γενικών Υπηρεσιών προκηρύσσεται με 
απόφαση του Αρχηγού του Πυροσβεστικού Σώματος. 
Στην απόφαση αναγράφονται τα απαιτούμενα προσόντα, 
καθορίζεται ο τόπος, η ημερομηνία και ο τρόπος διεξαγω¬ 
γής του διαγωνισμού, οι θέσεις κατά φύλο που θα καλυ¬ 
φθούν κατά πόλη και κατηγορία, καθώς και κάθε άλλη 
σχετική μ’ αυτόν λεπτομέρεια. Περίληψη της απόφασης 
αυτής ανακοινώνεται στα καταστήματα όλων των Πυρο¬ 
σβεστικών Υπηρεσιών και δημοσιεύεται υποχρεωτικά σε 
δύο τουλάχιστον εφημερίδες της πρωτεύουσας και στις 

εφημερίδες της έδρας της Πυροσβεστικής Υπηρεσίας σε 
περίπτωση τοπικού διαγωνισμού. Η ημερομηνία υποβολής 
των αιτήσεων και των δικαιολογητικών των υποψηφίων για 
τη συμμετοχή στο διαγωνισμό πρέπει να απέχει τουλάχι¬ 
στον δεκαπέντε (15) ημέρες από τη δημοσίευση της προ¬ 
κήρυξης. 

2. Οι ιδιώτες που επιθυμούν να καταταγοΰν στο Πυρο¬ 
σβεστικό Σώμα ως Δόκιμοι Πυροσβέστες υποβάλλουν στις 
Πυροσβεστικές Υπηρεσίες του τόπου καταγωγής ή διαμο¬ 
νής τους μέσο στις προθεσμίες που ορίζει η προκήρυξη 
του διαγωνισμού: 

α. Αίτηση σύμφωνα με το καθορισμένο από το Πυρο¬ 
σβεστικό Σώμα υπόδειγμα. 

β. Υπεύθυνη δήλωση του άρθρου 8 του Ν. 1599/1986, 
ότι έχουν τις προϋποθέσεις και τα απαιτούμενα από την 
προκήρυξη του διαγωνισμού προσόντα και ότι τα αναφε- 
ρόμενα στην αίτησή τους στοιχεία είναι αληθή. Στην ίδια 
δήλωση αναφέρουν αν υπάγονται στις ευεργετικές διατά¬ 
ξεις του άρθρου 6 παρ. 3 του παρόντος διατάγματος. 

γ. Επικυρωμένο φωτοαντίγραφο του δελτίου ταυτότη¬ 
τάς τους. 

δ. Οποιοδήποτε άλλο δικαιολογητικό στοιχείο απαιτεί¬ 
ται από την απόφαση προκήρυξης του διαγωνισμού. 

Οι υποψήφιοι που κατάγονται ή διαμένουν σε οικισμούς 
όπου δεν υπάρχει Πυροσβεστική Υπηρεσία, καταθέτουν 
τις αιτήσεις στην πλησιέστερη Πυροσβεστική Υπηρεσία 
του τόπου καταγωγής ή διαμονής τους. 

3. Οι Διοικητές ή οι νόμιμοι αναπληρωτές των Υπηρε¬ 
σιών που δέχονται τις αιτήσεις των υποψηφίων: 

α. Ελέγχουν την ακρίβεια και την πληρότητα της σύντα¬ 
ξης αυτών και την εμπρόθεσμη υποβολή τους. 

β. Μετρούν το ανάστημα, το βάρος και τη στηθική περί¬ 
μετρο των υποψηφίων και συντάσσουν για τον καθένα 
σχετική βεβαίωση που επισυνάπτουν στα δικαιολογητικό 
τους. 

γ. Επιστρέφουν, με έγγραφό τους που κοινοποιείται και 
στην Επιτροπή Κατάταξης, τα δικαιολογητικό στους υπο¬ 
ψηφίους που δεν διαθέτουν τα απαιτούμενα προσόντα. 

δ. Γνωστοποιούν εγγράφως στους υποψηφίους την 
ημερομηνία και τον τόπο όπου θα διεξαχθούν οι προβλε- 
πόμενες εξετάσεις, που έχουν προκαθορισθεί από την 
Επιτροπή Κατάταξης και υποβάλλουν σ’αυτήν τα δικαιο- 
λογητικά το ταχύτερο. 

Άρθρο 4 

Επιτροπή Κατάταξης - 
εξετάσεις και βαθμολογία υποψηφίων. 

1. Για την εξέταση των υποψηφίων και τη σύνταξη των 
προβλεπομένων στο άρθρο 5 του παρόντος πινάκων συ¬ 
γκροτείται με απόφαση του Αρχηγού Πυροσβεστικού Σώ¬ 
ματος Επιτροπή Κατάταξης που αποτελείται από έναν Πύ- 
ραρχο ως Πρόεδρο και δυο ακόμα ανώτερους αξιωματι¬ 
κούς ως μέλη. Στην ίδια απόφαση ορίζονται και ισάριθμα 
αναπληρωματικά μέλη. Ως γραμματέας της επιτροπής 
ορίζεται Πυραγός ή Υποπυραγός. Το έργο της επιτροπής 
στις περιπτώσεις που απαιτείται, βοηθούν αξιωματικοί του 
Πυροσβεστικού Σώματος, που ορίζονται για το σκοπό 
αυτό, με διαταγή του Αρχηγείου Πυροσβεστικού Σώματος 
ύστερα από εισήγηση του Προέδρου της Επιτροπής. 

2. Οι υποψήφιοι αρχικά εξετάζονται από την αρμόδια 
Επιτροπή Αναρωτικών Αδειών Πυροσβεστικού Σώματος 
μακροσκοπικά (αρτιμέλεια, όψη, θρέψη, ομιλία, κινητικό¬ 


τητα αρθρώσεων). Η γνωμοδότηση της Υγειονομικής Επι¬ 
τροπής για την καταλληλότητα κάθε υποψήφιου υποβάλ¬ 
λεται στην Επιτροπή Κατάταξης και επισυνάπτεται στα δι- 
καιολογητικά του. Όποιος κρΐνεται υγειονομικά ακατάλ¬ 
ληλος με αιτιολογημένη γνωμάτευση της Υγειονομικής 
Επιτροπής, αποκλείεται των περαιτέρω εξετάσεων με 
απόφαση της Επιτροπής Κατάταξης που κοινοποιείται 
αμέοως μ’ έγγραφο του Προέδρου της. 

3. Οι υποψήφιοι οτη συνέχεια εξετάζονται: 
α. Σε αθλητικές δοκιμασίες. 

β. Στις διανοητικές και ψυχικές ικανότητες. 

4. Γ ία την εξακρίβωση των σωματικών δυνατοτήτων και 
της αντοχής τους οι υποψήφιοι υποβάλλονται στις Εξής 
αθλητικές δοκιμασίες: 

(1) Δρόμος 10Ο μ. για τους άνδρες και 80 μ. για τις γυ¬ 
ναίκες μέσα σε χρόνο 16" (μία προσπάθεια). 

(2) Αλμα σε μήκος τουλάχιστον 4 μ. για τους άνδρες και 
2,5 μ. για τις γυναίκες (τρεις προσπάθειες). 

(3) Αλμα σε ύψος τουλάχιστον 1 μ. (τρεις προσπά¬ 
θειες). 

(4) Δρόμος 1000 μ. γιο τους άνδρες και 800 μ. γιο τις 
γυναίκες σε χρόνο τουλάχιστον 4’ (μία προσπάθεια). 

(5) Βάδισμα σε δοκό μήκους δέκα (10) μέτρων, πλάτους 
οκτώ (8) εκατοστών και ύψους ενός μέτρου από το έδα¬ 
φος και με τρεις (3) υποχρεωτικές στάσεις χωρίς πτώση. 
Επιτρέπεται μία μόνο προσπάθεια. 

Υποψήφιος που δεν μπορεί να ανταποκριθεί έστω και 
σε μία από τις παραπάνω δοκιμασίες κρΐνεται ως μη ικανός 
και αποκλείεται των περαιτέρω εξετάσεων, με πρακτικό 
της Επιτροπής Κατάταξης που κοινοποιείται αμέσως στον 
υποψήφιο μ’ έγγραφο του Προέδρου της. Οι υποψήφιοι 
που κρίθηκαν επιτυχώς στις ανωτέρω αθλητικές δοκιμα¬ 
σίες βαθμολογούνται από την επιτροπή, ανάλογα με την 
επίδοσή τους ή την άνεση στην προσπάθεια τους, για κάθε 
μία από αυτές με βαθμούς από 10 μέχρι 20.0 μέσος όρος 
των βαθμολογιών αυτών αποτελεί το βαθμό επίδοσης του 
υποψηφίου στις αθλητικές δοκιμασίες. 

5. Για την εξακρίβωση των διανοητικών και ψυχικών ικα¬ 
νοτήτων των υποψηφίων ερευνάται κυρίως η νοημοσύνη, 

Π παρατηρητικότητα, η κρίση, η ικανότητα συζήτησης, η 
επινοητικότητα,η αυτοκυριαρχία, το θάρρος και η ψυχραι¬ 
μία. Για το σκοπό αυτό οι υποψήφιοι εξετάζονται: 

α. Γραπτά: Σε έντυπο ερωτηματολόγιο είκοσι ερωτή¬ 
σεων που επιλέγονται με ευθύνη της αρμόδιας Διεύθυν¬ 
σης του Αρχηγείου Πυροσβεστικού Σώματος από πίνακα 
δοκιμασιών (ΤΕΣΤ), οι δε απαντήσεις δίνονται μέσα σε κα¬ 
θορισμένο χρόνο. Η τελευταία των ερωτήσεων θα ζητά 
από τον υποψήφιο την ανάπτυξη θέματος υπό μορφή έκ¬ 
θεσης έκτασης διακοσίων (200) περίπου λέξεων. Το 
άνομα των υποψηφίων στα γραπτά των (ΤΕΣΤ) καλύπτεται 
από τους Ιδιους με χάρτινο κάλλυμα χρώματος μπλέ. 

β. Προφορικά: Οι υποψήφιοι παρουσιάζονται στην επι¬ 
τροπή ομαδικά ή ατομικά, κατά την κρίση αυτής και σ’ αυ¬ 
τούς τίθεται ένα θέμα για συζήτηση ή στον καθένα ειδικά 
επιλεγμένες ερωτήσεις. 

Η βαθμολογία στα γραπτά και στα προφορικά είναι ξε¬ 
χωριστή. 

Υποψήφιος που δεν συγκεντρώνει το βαθμό δέκα (10) 
είτε στα γραπτά είτε στα προφορικά θεωρείται αποτυ- 
Χών. 

6. Όσοι επιθυμούν να καταταγοΰν ως οδηγοί εξετάζο¬ 
νται και στην οδήγηση πυροσβεστικού αυτοκινήτου. 

7. Τα μέλη της Επιτροπής βαθμολογούν με ακέραιους 
αριθμούς από 0-20,με δυνατότητα βαθμολόγησης πέρα 
των ακεραίων μονάδων και με δεκαδικούς, κατά σειρά αρ¬ 
χαιότητας, αρχής γενομένης από το νεότερο μέλος. Το 
άθροισμα των βαθμών των μελών, διαιρούμενο με τον 
αριθμό αυτών δίνει το μέσο όρο βαθμολογίας για κάθε 
εξέταση. Στις γραπτές εξετάσεις η βαθμολογία τίθεται 
επάνω στα γραπτά, ενώ στις προφορικές εξετάσεις και 
στις εξετάσεις των οδηγών τίθεται απέναντι από το όνομα 
κάθε υποψήφιου σε ειδικές καταστάσεις. Σε κάθε περί¬ 
πτωση, κάθε μέλος της επιτροπής υπογράφει έναντι του 
βαθμού που θέτει. 

8. Οι υποψήφιοι όλων των κατηγοριών που κατέχουν τα 
ακόλουθα προσόντα ή προϋποθέσεις λαμβάνουν επι¬ 
πλέον τις εξής μονάδες βαθμολογίας: 

α Όσοι κατέχουν πτυχίο γνώσης γλωσσών χωρών της 
Ευρωπαϊκής Ένωσης επιπέδου ΕΟννΕΒ για την Αγγλική 
και αντίστοιχο για τις άλλες με πέντε (5) μονάδες. Όσοι 
κατέχουν πτυχίο επιπέδου ΡΒΟΡΙΟΙΕΝΟΥ για την Αγ¬ 
γλική και αντίστοιχο για τις άλλες γλώσσες με δέκα (10) 
μονάδες. 

β, Οι έγγαμοι υποψήφιοι που έχουν δύο ή περισσότερα 
παιδιά πέντε (5) μονάδες. 

Ειδικά οι υποψήφιοι της κατηγορίας Δ που κατέχουν 
επαγγελματική άδεια οδήγησης Δ’ και Ε' κατηγορίας με 
πέντε (5) μονάδες. 

9. Η Επιτροπή Κατάταξης συμπληρώνει για κάθε υπο¬ 
ψήφιο ατομικό δελτίο επίδοσης σε ειδικό έντυπο. Στο 
δελτίο αυτό καταχωρούνται αναλυτικά η βαθμολογία για 
κάθε εξέταση. Οι βαθμολογίες των αθλητικών δοκιμα¬ 
σιών, των γραπτών τέστ και της οδήγησης πολλαπλασιά- 
ζονται με το συντελεστή δέκα (10) και η βαθμολογία της 
προφορικής εξέτασης και το σύνολο των μονάδων της 
προηγούμενης παραγράφου με συντελεστή οκτώ (8). Η 
βαθμολογία εξάγεται μέχρι χιλιοστού της μονάδας και κα- 
ταχωρεϊται ολογράφως και αριθμητικώς. Το δελτίο, μετά 
τη συμπλήρωσή του, υπογράφεται από όλα τα μέλη της 
Επιτροπής. 

Άρθρο 5 

Σύνταξη - Κύρωση -Ισχύς πινάκων υποψηφίων. 

1. Μετά το τέλος των εξετάσεων η Επιτροπή Κατάτα¬ 
ξης, συντάσσει τους εξής πίνακες: 

α. Επιτυχόντων κατά κατηγορία και σειρά επιτυχίας 
κατά πόλη. 

β. Αποτυχόντων. 

γ. Μη παρουσιασθέντων για εξέταση. 

2. Οι πίνακες της προηγούμενης παραγράφου υπογρά¬ 
φονται από τα μέλη της Επιτροπής Κατάταξης και υπο¬ 
βάλλονται με μέριμνα του Προέδρου της μαζί με τα ατο¬ 
μικά δελτία επίδοσης και τα δικαιολογητικά των υποψη¬ 
φίων στο αρμόδιο Τμήμα της Διεύθυνσης Προσωπικού του 
Αρχηγείου Πυροσβεστικού Σώματος. 

3. Ο Αρχηγός του Πυροσβεστικού Σώματος μέσα σε ένα 
μήνα από την υποβολή τους, με απόφασή του που δημο¬ 
σιεύεται στην Εφημερίδα της Κυβέρνησης, κυρώνει τους 
πίνακες επιτυχόντων. 

Έκαστος των πινάκων επιτυχόντων ισχύει για ένα (1) 
έτος από τη δημοσίευσή του στην Εφημερίδα της Κυβέρ¬ 
νησης. 


Άρθρο 6 

Υγειονομική Εξέταση - Κατάταξη - Ορκωμοσία. 

1. Μετά τη δημοσίευση των πινάκων επιτυχόντων, ο 
Υπουργός Δημόσιας Τάξης με απόφασή του που δημο¬ 
σιεύεται στην Εφημερίδα της Κυβέρνησης καλεί ονομα¬ 
στικά κατά κατηγορία και πόλη τον απαιτοΰμενο αριθμό 
επιτυχόντων για κατάταξη στο Πυροσβεστικό Σώμα σύμ¬ 
φωνα με τη σειρά επιτυχίας τους. 

2. Αν σε μία πόλη ο αριθμός των επιτυχόντων είναι μι¬ 
κρότερος των προκηρυχθεισών θέσεων, καλούνται για συ¬ 
μπλήρωση των θέσεων αυτών ισάριθμοι επιτυχόντες της 
Ιδιας κατηγορίας από την πλησιέστερη πόλη, εφόσον το 
επιθυμούν και αν και πάλι δεν καλυφθεί ο αριθμός των θέ¬ 
σεων λόγω απροθυμίας των κληθέντων καλείται από επι- 
τυχόντες της ίδιας πόλης ανάλογος αριθμός μέχρι εξα- 
ντλήσεως του σχετικού πίνακα επιτυχόντων. Αν και πάλι 
δεν καλυφθεί ο αριθμός, συνεχίζεται η Ιδια διαδικασία από 
την αμέσως πλησιέστερη προς την προηγούμενη πόλη και 
ούτω καθ' εξής μέχρι να συμπληρωθούν όλες οι θέσεις. 

3. Γ ία τον υπολογισμό του αριθμού των επιτυχόντων που 
καλούνται για κατάταξη και ο οποίος δεν μπορεί να είναι 
μεγαλύτερος των κενών οργανικών θέσεων πυροσβεστι¬ 
κού προσωπικού κατά τη χρονολογία της κατάταξης, λαμ- 
βάνονται υπόψη κατά πόλη και κατηγορία αθροιστικά και 
τα ποσοστά που προβλέπονται από τις εκόοτοτε ισχύου- 
σες γιο το πυροσβεστικό προσωπικό ευεργετικές διατά¬ 
ξεις. Αν κατά τον υπολογισμό του αριθμού που αντιστοιχεί 
στα παραπάνω ποσοστά προκύπτει πέραν του ακεραίου 
και κλασματικό υπόλοιπό μεγαλύτερο του μισού της μονά¬ 
δας, υπολογίζεται η αμέσως ανώτερη ακέραια μονάδα, 
ενώ αν το υπόλοιπο είναι ίσο ή μικρότερο του μισού της 
μονάδας δεν υπολογίζεται. Αν κατά τον παραπάνω υπολο¬ 
γισμό δεν προκύπτει ακέραιος αλλά μόνον κλασματικός 
αριθμός, αυτός υπολογίζεται ως μονάδα. Οταν η προκη- 
ρυχθείσα θέση σε μία ή περισσότερες κατηγορίες είναι 
μία (1), στη θέση αυτή διορίζεται ο υποψήφιος στον 
οποίον έχουν εφαρμογή οι ευεργετικές διατάξεις και έχει 
την καλύτερη σειρά επιτυχίας από τους άλλους υποψή¬ 
φιους που εμπίπτουν στις ευεργετικές διατάξεις. Σε περί¬ 
πτωση που σε μία κατηγορία υποψηφίων αναλογούν τρεις 
(3) θέσεις των ευεργετικών διατάξεων, στις θέσεις αυτές 
διορίζονται ένας υποψήφιος από κάθε περίπτωση των ευ¬ 
εργετικών διατάξεων ανάλογα με τη σειρά επιτυχίας τους. 
Σε περίπτωση που σε μία κατηγορία υποψηφίων αναλο¬ 
γούν δύο (2) ή μία (1) θέσεις των ευεργετικών διατάξεων, 
στις θέσεις αυτές διορίζονται δύο (2) ή ένας (1) υποψή¬ 
φιος, κατά περίπτωση, από αυτούς που εμπίπτουν στις 
ευεργετικές διατάξεις και με βάση τη σειρά επιτυχίας τους 
στο διαγωνισμό. 

Εάν το προβλεπόμενο από τις παραπάνω ευεργετικές 
διατάξεις ποοοστό δεν καλυφθεί, ο αριθμός που υπολεί¬ 
πεται συμπληρώνεται από υποψήφιους της γενικής κατη¬ 
γορίας. 

4. Οι κατατασσόμενοι κατά την προσέλευσή τους στην 
Πυροσβεστική Ακαδημία είναι υποχρεωμένοι να προσκο¬ 
μίσουν τα ακόλουθα δικαιολογητικά: 

α. Την αστυνομική τους ταυτότητα. 

β. Πιστοποιητικό Στρατολογίας τύπου Α. 

γ. Πιστοποιητικά Σπουδών. 

δ. Πιστοποιητικό Εισαγγελίας ότι δεν διώκονται. 

ε. Πιστοποιητικό Ποινικού Μητρώου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

στ. Επικυρωμένο φωτοαντίγραφο άδειας οδήγησης για 
την κατηγορία των οδηγών και 

ζ. Βεβαίωση εργοδότη και βιβλιάριο του Ι.Κ.Α. ή Ν.Α.Τ. για 
την κατηγορία των τεχνικών και των ναυτικών αντί¬ 
στοιχα. 

Τα υπό στοιχεία (δ) και (ε) δικαιολογητικά πρέπει να 
έχουν εκδοθεΐ μέσα στο τελευταίο τρίμηνο πριν από την 
ημερομηνία κατάταξης. 

5. Οι κατατασσόμενοι πριν την ορκωμοσία τους παρα- 
πέμπονται, από την Επιτροπή Αναρρωτικών Αδειών Πυρο¬ 
σβεστικού Σώματος Νομού Αττικής, που λειτουργεί και ως 
Υγειονομική Επιτροπή Κατάταξης, σε στρατιωτικό νοσο¬ 
κομείο για κλινικές και παρακλινικές εξετάσεις, σύμφωνα 
με τα ισχύαντα για κατάταξη σε στρατιωτικές σχολές. 
Όσοι κριθοϋν με γνωμάτευση της Υγειονομικής Επιτρο¬ 
πής υγειονομικά ακατάλληλοι, διαγράφονται από τους πί¬ 
νακες επιτυχόντων και ανακαλείται π απόφαση διορισμού 
τους με απόφαση του Υπουργού Δημόσιας Τάξης. Το ίδιο 
γίνεται και για αυτούς που προσκομίζουν ελλειπή ή ανα¬ 
κριβή δικαιολογητικά. 

6. Οσοι κριθοϋν υγειονομικά κατάλληλοι και τα δικαιο- 
λογητικά τους είναι πλήρη δίνουν τον όρκο του Δημόσιου 
Υπάλληλου ενώπιον του Διοικητή της Πυροσβεστικής 
Ακαδημίας και αρχίζουν την εκπαίδευσή τους στο Τμήμα 
Δοκίμων Πυροσβεστών. 

7. Όσοι δεν παρουσιασθούν την ημερομηνία που ορίζε¬ 
ται για κατάταξη, θεωρούνται ότι παραιτήθηκαν του δικαι¬ 
ώματος της κατάταξης στο Πυροσβεστικά Σώμα, εκτός αν 
η μη έγκαιρη προσέλευσή τους οφείλεται σε λόγους ανω- 
τέρας βίας. Το δικαιολογημένο ή αδικαιολόγητο της καθυ¬ 
στέρησης για κατάταξη κρίνεται από τον Αρχηγό του Πυ¬ 
ροσβεστικού Σώματος. 

Καθυστέρηση για λόγους ανωτέρας βίας δεν μπορεί να 
διαρκέσει περισσότερο από είκοσι (20) ημέρες από την 
ημερομηνία που ορίζεται για κατάταξη. 

8. Οι θέσεις εκείνων που δεν προσήλθαν για κατάταξη 
καθώς και εκείνων που ο διορισμός τους ανακλήθηκε, 
σύμφωνα με την παράγραφο 4 του παρόντος άρθρου, κα¬ 
λύπτονται με πρόσκληση ισάριθμων υποψηφίων από τους 
οικείους πίνακες κατά σειρά επιτυχίας. 

9. Δόκιμοι Πυροσβέστες οι οποίοι εισήλθαν στην Πυρο¬ 
σβεστική Ακαδημία, με ψευδή ή ανακριβή δικαιολογητικά, 
εκτός από τις τυχόν ποινικές ευθύνες που έχουν, αποβάλ¬ 
λονται οποτεδήποτε από αυτήν, με απόφαση του Αρχηγού 
Πυροσβεστικού Σώματος, σύμφωνα με τις σχετικές διατά¬ 
ξεις του Κανονισμού Πυροσβεστικής Ακαδημίας. 

10. Επίσης οι Δόκιμοι Πυροσβέστες κατά τη διάρκεια 
της φοίτησής τους στην Πυροσβεστική Ακαδημία αποβάλ¬ 
λονται οποτεδήποτε από αυτήν, με απόφαση του Αρχηγού 
Πυροσβεστικού Σώματος και σύμφωνα με τις σχετικές 
διατάξεις του Κανονισμού αυτής, αν χάσουν κάποιο από τα 
προς κατάταξη προσόντα ή διαπιστωθεί έλλειψη αυτού ή 
για πειθαρχικούς λόγους, σύμφωνα με τα οριζόμενα στον 
Κανονισμό της Πυροσβεστικής Ακαδημίας. 

"Αρθρο 7 

Καταστροφή δικαιολογητικών - γραπτών. 

1. Τα δικαιολογητικά των υποψηφίων που δεν κατατά¬ 
χθηκαν, διατηρούνται στο Αρχείο του Αρχηγείου Πυρο¬ 
σβεστικού Σώματος για όσο διάστημα έχουν ισχύ οι κυρω¬ 
μένοι πίνακες και μετά καταστρέφο- νται, σύμφωνα με πς 
διατάξεις που ισχύουν κάθε φορά για την εκκαθάριση των 
Αρχείων. 


2. Τα γραπτά των διαγωνιζομένων καταστρέφονται μετά 
παρέλευση τριμήνου από την κύρωση των πινάκων επιτυ- 
χόντων, εκτός και αν υπάρξει περίπτωση αμφισβήτησης 
ενώπιον των Δικαστηρίων του κύρους των πινάκων επιτυ- 
χόντων, οπότε τα γραπτά διατηρούνται μέχρι να εκδοθεί 
οριστική δικαστική απόφαση. 

ΚΕΦΑΛΑΙΟ Β' 

ΚΑΝΟΝΙΣΜΟΣ ΜΕΤΑΘΕΣΕΩΝ 
Αρθρο 8 
Μεταθέσεις. 

Οι μεταθέσεις των πυροσβεστικών υπαλλήλων διενερ- 
γούνται στις εξής περιπτώσεις: 

α. Για κάλυψη κενών οργανικών θέσεων. 

β. Λόγω συμπλήρωσης ορισμένου χρόνου σε Υπηρε¬ 
σία. 

γ. Για λόγους υγείας. 

δ. Λόγω σπουδών. 

ε. Λόγω καταφανούς υπαιτιότητας του υπαλλήλου. 

στ. Λόγω συνυπηρέτησης ή κατόπιν αιτήσεων αμοιβαίας 
μετάθεσης. 

ζ. Λόγω δυσμενούς κρίσεως. 

η. Λόγω προαγωγής του υπαλλήλου. 

"Αρθρο 9 

Τοποθετήσεις - μεταθέσεις για κάλυψη κενών οργανικών 
θέσεων. 

Οι πυροσβεστικοί υπάλληλοι τοποθετούνται και μετατί¬ 
θενται σε οργανικές θέσεις του βαθμού τους ή ανωτέρων 
βαθμών, εφόσον δεν είναι δυνατή η πλήρωσή των με 
υπαλλήλους των βαθμών αυτών. Σε εξαιρετικές περιπτώ¬ 
σεις οι πυροσβεστικοί υπάλληλοι μπορούν να υπηρετή¬ 
σουν μετά από αιτιολογημένη απόφαση του Υπουργού Δη¬ 
μόσιας Τάξης για τους Αξιωματικούς ή του Αρχηγού Πυρο¬ 
σβεστικού Σώματος για τους Πυρονόμους και Υπαξιωματι- 
κούς αποφοίτους Παραγωγικής Σχολής κατά περίπτωση, 
σε οργανικές θέσεις κατώτερες του βαθμού τους, εφόσον 
με τις συγκεκριμένες τοποθετήσεις ή μεταθέσεις εξυπη¬ 
ρετείται το υπηρεσιακό συμφέρον με τον περιορισμό ότι οι 
Αξιωματικοί επιτρέπεται να υπηρετούν σε θέση που προ- 
βλέπεται για τον προηγούμενο βαθμό τους. 

"Αρθρο 10 

Μεταθέσεις λόγω συμπλήρωσης ορισμένου χρόνου σε 
Υπηρεσία. 

1. Η συνολική οργανική δύναμη σε προσωπικό του Πυ¬ 
ροσβεστικού Σώματος κατανέμεται στις λειτουργούσες 
Υπηρεσίες αυτού με απόφαση του Υπουργού Δημόσιας 
Τάξης σύμφωνα με την παράγραφο 1 του άρθρου 5 του 
Ν.1145/1981 (Α’ 100). Με βάση την κατανομή αυτή διε- 
νεργούνται οι μεταθέσεις του προσωπικού για την κάλυψη 
κενών οργανικών θέσεων. Εάν υπάρχουν κενές θέσεις 
στο σύνολο της οργανικής δύναμης του Πυροσβεστικού 
Σώματος λόγω συνταξιοδότησης προσωπικού και μή 
προσλήψεως νέου, τότε κατά τις τακτικές μεταθέσεις 
λαμβάνεται μέριμνα ώστε οι κενές οργανικές θέσεις που 
θα μείνουν ακάλυπτες να είναι κατά την αυτήν αναλογία σ' 
όλες τις λειτουργούσες Υπηρεσίες του Σώματος. 

2. Οι υπηρετούντες κατά τη δημοσίευση του παρόντος 

Διατάγματος πυροσβεστικοί υπάλληλοι υποχρεούνται να 
υποβάλουν δήλωση προτίμησης της πόλης στην οποία 
επιθυμούν να υπηρετήσουν και η οποία λογίζεται, για την 
εφαρμογή των διατάξεων του παρόντος Διατάγματος, ως 
πάλη συμφερόντων τους. Ως πόλη συμφερόντων ο υπάλ¬ 
ληλος δϋναται να επιλέξει: 

α) Την πόλη γέννησής του, εφόσον σ’ αυτή εδρεύει Πυ¬ 
ροσβεστική Υπηρεσία ή την πλησιέστερη προς τον τόπο 
γέννησής του πόλη στην οποία εδρεύει Πυροσβεστική 
Υπηρεσία. 

β) Την πόλη στην οποία υπηρετεί κατό τη δημοσίευση 
του παρόντος διατάγματος και 
γ) Την πόλη στην οποία έχει ιδιόκτητη κατοικία ο ίδιος ή η 
σύζυγός τους. 

Αν ο υπάλληλος δηλώσει διαφορετική πόλη συμφερό¬ 
ντων από τις ανωτέρω περιπτώσεις οφείλει με αναφορά 
του να αιτιολογήσει επαρκώς την επιλογή του αυτή. Η ανα¬ 
φορά αυτή εισάγεται στο αρμόδιο Συμβούλιο Μεταθέ¬ 
σεων, το οποίο εξετάζει τη βασιμότητα ή μη ίων λόγων. 
Εάν το Συμβούλιο κρίνει επαρκείς τους προτεινόμενους 
λόγους, με απόφασή του που γνωστοποιείται στον ενδια¬ 
φερόμενο, εγκρίνει την πόλη που επέλεξε ο υπάλληλος, 
ως πόλη συμφερόντων του. Σε διαφορετική περίπτωση ο 
υπάλληλος υποχρεούται να επιλέξει μία από τις πόλεις 
που αναφέρονται στις ανωτέρω περιπτώσεις. Δηλώσεις 
που έχουν υποβληθεί για το σκοπό αυτό εξακολουθούν να 
ισχύουν. Αλλαγή της πόλης των συμφερόντων επιτρέπεται 
μόνο στις περιπτώσεις γάμου χου υπαλλήλου, απόκτησης 
πρώτης κατοικίας από τον υπάλληλο ή τη σύζυγό του σε 
διαφορετική πόλη, λύσης του γάμου του ή θανάτου της 
συζύγου του. 

3. Αξιωματικοί του Πυροσβεστικού Σώματος που συ¬ 
μπληρώνουν έξι (6) συνεχή έτη παραμονής σε πόλη έδρα 
Πυροσβεστικής Υπηρεσίας καθώς και Πυρονόμοι, Υπαξι- 
ωματικοί και Πυροσβέστες που συμπληρώνουν οκτώ (8) 
συνεχή έτη παραμονής μετατίθενται υποχρεωτικά, εφό¬ 
σον υπάρχουν αιτήσεις άλλων υπαλλήλων που επιθυμούν 
να υπηρετήσουν στην ίδια πόλη, σύμφωνα με τις προϋπο¬ 
θέσεις που ορίζονται στο άρθρο αυτό. Κατά την εφαρμογή 
της διάταξης αυτής εάν υπάρχουν περισσότεροι υπάλλη¬ 
λοι που έχουν συμπληρώσει τα ανωτέρω έτη παραμονής 
σε κάποια πόλη από τους επιθυμούντες να μετατεθούν 
στην πόλη αυτή, τότε μετατίθενται εκείνοι οι οποίοι έχουν 
τα λιγότερα μόρια σύμφωνα με τον υπολογισμό του άρ¬ 
θρου 17 του παρόντος. Σε περίπτωση που δύο ή περισσό¬ 
τεροι υπάλληλοι έχουν τον αυτό αριθμό μορίων μετατίθε¬ 
νται οι νεότεροι απ' αυτούς ως προς την αρχαιότητα. 

4. Εφόσον υπάρχουν σε Πυροσβεστικές Υπηρεσίες κε¬ 
νές οργανικές θέσεις σύμφωνα με την παράγραφο 1 του 
παρόντος άρθρου ή πρόκειται να δπμιουργηθούν σ' εφαρ¬ 
μογή των διατάξεων της προηγούμενης παραγράφου, οι 
θέσεις αυτές καταλαμβάνονται από υπαλλήλους που 
έχουν υποβάλλει αίτηση μετάθεσης για την Υπηρεσία 
αυτή, ανάλογα με τα μόρια που συγκεντρώνουν και ανε¬ 
ξάρτητα αν η Υπηρεσία αυτή είναι στην πόλη των συμφε¬ 
ρόντων τους. Σε περίπτωση που δύο ή περισσότεροι 
υπάλληλοι έχουν τον αυτό αριθμό μορίων μετατίθενται οι 
αρχαιότεροι απ' αυτούς. 

5. Οι πυροσβεστικοί υπάλληλοι που πρόκειται να μετα¬ 
τεθούν από Υπηρεσία, σύμφωνα με τις διατάξεις της πα¬ 
ραγράφου 3 του παρόντος άρθρου, μπορούν να ζητήσουν 
να υπηρετήσουν, σε πόλη προτίμησής τους, εφόσον σ’ 
αυτή υπάρχουν κενές οργανικές θέσεις προσωπικού, με 


βάση τα μόρια που διαθέτουν, άλλως η Υπηρεσία μπορεί 
να τους μεταθέσει σε οποιαδήποτε άλλη Υπηρεσία που 
υπάρχουν ανάγκες σε προσωπικό. Οι μετατιθέμενοι κατά 
τον τρόπο αυτό υπάλληλοι έχουν δικαίωμα μετάθεσης για 
άλλη Υπηρεσία μετά την πάροδο διετίας. 

6. Αξιωματικοί του Πυροσβεστικού Σώματος, Πυρονό- 
μοι, Υπαξιωματικοί και Πυροσβέστες μετά τη συμπλήρωση 
δύο ετών παραμονής σε Υπηρεσίες των Περιφερειακών 
Διοικήσεων Πυροσβεστικών Υπηρεσιών Βορείου Αιγαίου, 
Νοτίου Αιγαίου, Ιονίων Νήσων και Δυτικής Μακεδονίας 
μετατίθενται υποχρεωτικά, κοτά την περίοδο των τακτι¬ 
κών μεταθέσεων στην Υπηρεσία των συμφερόντων τους ή 
σε άλλη πόλη προτίμησής τους εφόσον συγκεντρώνουν 
τον ανάλογο αριθμό μορίων. Η ρύθμιση αυτή δεν έχει 
εφαρμογή για τους υπαλλήλους που δεν επιθυμούν τη με¬ 
τάθεσή τους. Για τη^συμπλήρωση του ανωτέρω χρόνου 
δεν υπολογίζεται ο χρόνος αργίας και η απουσία λόγω 
αναρρωτικών αδειών αθροιστικά πέραν των δύο {2) μηνών. 
Εάν κατά τη διάρκεια της ανωτέρω διετίας Πυροσβέστης 
φοιτήσει στο Τμήμα Αρχιπυροαβεστών της Πυροσβεστι¬ 
κής Ακαδημίας ο χρόνος φοίτησης δεν υπολογίζεται για τη 
συμπλήρωση της διετίας. 

7, Πυροσβεστικοί υπάλληλοι που έχουν υπηρετήσει στο 
παρελθόν περισσότερο από ένα έτος στις Υπηρεσίες της 
προηγούμενης παραγράφου, δεν μετατίθενται για δεύ¬ 
τερη φορά σ’ οποιαδήποτε εκ των Υπηρεσιών αυτών, εφό¬ 
σον ομοιάβαθμοι ή νεότερο! τους δεν έχουν υπηρετήσει 
στις Υπηρεσίες αυτές. Η ρύθμιση αυτή δεν ισχύει στην πε¬ 
ρίπτωση που οι ίδιοι επιθυμούν τη μετάθεση. 

8.0 χρόνος μιας απόσπασης μέχρι τεσσάρων μηνών του 
Υπαλλήλου δεν αφαιρείται για τον υπολογισμό του χρόνου 
της παραγράφου 3 του παρόντος άρθρου. Οταν οι απο¬ 
σπάσεις είναι δύο ή περισσότερες, ανεξάρτητα από τη 
διάρκειά τους, ο χρόνος των αποσπάσεων αυτών αφαιρεί- 
ται από τον υπολογισμό του χρόνου της παραγράφου 3 του 
παρόντος άρθρου. 

Αρθρο 11 

Μεταθέσεις για λόγους υγείας. 

1. Οι μεταθέσεις για λόγους υγείας διενεργούνται μετά 
από αίτηση του υπαλλήλου, όταν ο ίδιος ή μέλος της οικο- 
γένειάς του, πάσχει από δυσίατο νόσημα και αποδεδειγ¬ 
μένα στον τόπο όπου υπηρετεί ο υπάλληλος δεν υπάρχει η 
αναγκαία υγειονομική και νοσοκομειακή υποδομή για την 
αντιμετώπιση του νοσήματος. Το δυσίατο του νοσήματος 
και η αδυναμία αντιμετώπισής του στην πόλη όπου υπηρε¬ 
τεί ο υπάλληλος πιστοποιείται από την Ανωτάτη Υγειονο¬ 
μική Επιτροπή του Πυροσβεστικού Σώματος για τους 
υπαλλήλους και με την προσκόμιση βεβαίωσης Κρατικού 
Νοσοκομείου για τα μέλη της οικογένειάς του. Ως μέλη, 
για την εφαρμογή ίων διατάξεων του παρόντος άρθρου, 
νοούνται η σύζυγος και τα τέκνα του υπαλλήλου. 

2. Αίτηση μετάθεσης για λόγους υγείας υποβάλλεται 
οποτεδήποτε και η μετάθεση πραγματοποιείται εντός μη¬ 
νάς από την υποβολή της αίτησης, έστω και αν δεν υπάρ¬ 
χουν κενές οργανικές θέσεις στις πόλεις όπου ζητά να με¬ 
τατεθεί ο υπάλληλος. 

3. Τα πιστοποιητικά που βεβαιώνουν το δυσίατο του νο¬ 
σήματος ανανεώνονται κάθε έτος. Οταν εκλείψουν οι λό¬ 
γοι που προκάλεσαν τη μετάθεση ο υπάλληλος διέπεται 
από τις περί μεταθέσεων διατάξεις του παρόντος Κανονι¬ 
σμού. Στην πόλη όπου ο υπάλληλος μετατίθεται για λό- 

γους υγείας δεν λαμβάνει μόρια για όσο διάστημα υπηρε¬ 
τεί σ' αυτή, της πόλης αυτής λογιζομένης ως πόλης συμ¬ 
φερόντων του. 

Αρθρο 12 

Μεταθέσεις λόγω σπουδών. 

Οι μεταθέσεις αυτές ενεργοϋνται με αίτηση ίου υπαλ¬ 
λήλου για σπουδές του ιδίου ή μέλους της οικογένειάς του 
για την απόκτηση πρώτου πτυχίου σε Ανώτατη ή Ανώτερη 
Σχολή και η διάρκειά τους δεν μπορεί να παραταθεί πέραν 
των προβλεπομένων ετών φοίτησης συν δύο έτη και είναι 
υποχρεωτικές για τη Διοίκηση, εκτός από την περίπτωση 
που από την οργανική δύναμη της Υπηρεσίας που επιθυ¬ 
μεί να μετατεθεί ο υπάλληλος δεν προβλέπεται θέση ανά¬ 
λογη του βαθμού του. Στην πόλη όπου ο υπάλληλος μετα¬ 
τίθεται λόνω σπουδών δεν λαμβάνει μόρια για όσο διά¬ 
στημα υπηρετεί σ’αυτή της πόλης λογιζομένης ως πόλης 
συμφερόντων του. Οταν εκλείψουν οι λόγοι που προκάλε- 
σαν τη μετάθεση, ο υπάλληλος διέπεται από τις διατάξεις 
περί μεταθέσεων του παρόντος Κανονισμού. 

Αρθρο 13 

Μεταθέσεις για λόγους καταφανούς υπαιτιότητας του 
υπαλλήλου. 

Πυροσβεστικοί υπάλληλοι που τιμωρούνται για σοβαρά 
πειθαρχικά παραπτώματα με ανώτερη πειθαρχική ποινή ή 
διώκονται για τα ποινικά αδικήματα, της υπεξαίρεσης, απι¬ 
στίας και απάτης οε βάρος του Δημοσίου, δωροδοκίας, 
παράβασης καθήκοντος, παράνομης οπλοφορίας και 
οπλοχρησίας, παράβασης του νόμου περί ναρκωτικών, 
επιτρέπεται, ύστερα από απόφαση του αρμόδιου συμβου¬ 
λίου μεταθέσεων, να μετατίθενται κατά παρέκλιση των 
διατάξεων του παρόντος κανονισμού. 

Αρθρο 14 

Αμοιβαίες μεταθέσεις - μεταθέσεις για ουνυπηρέτηση. 

1. Οι αμοιβαίες μεταθέσεις ενεργοϋνται μεταξύ των 
υπαλλήλων του Πυροσβεστικού Σώματος κατόπιν αιτή- 
σεώς των που υποβάλλεται οποτεδήποτε και ανεξάρτητα 
από το χρόνο παραμονής στην Υπηρεσία που υπηρετούν, 
εφόσον εκτελούν τα αυτά καθήκοντα. Οι μεταθέσεις αυ¬ 
τές ενεργοϋνται εντός τριμήνου από της υποβολής των 
σχετικών αιτήσεων. Υποβολή νέας αίτησης για αμοιβαία 
μετάθεση δεν επιτρέπεται αν δεν παρέλθει έτος από την 
προηγούμενη μετάθεση. 

2. Αμοιβαίες μεταθέσεις επιτρέπονται μόνο στις εξής 
περιπτώσεις: 

α. Μεταξύ υπαλλήλων που υπηρετούν σε πόλεις συμφε¬ 
ρόντων τους. 

Στην περίπτωση αυτή ο χρόνος παραμονής τους στη νέα 
Υπηρεσία θεωρείται ως χρόνος παραμονής στην Υπηρε¬ 
σία συμφερόντων τους και μπορεί να διαρκέσει τόσο 
χρόνο όσο απαιτείται για τη συμπλήρωση του χρόνου της 
παραγράφου 3 του άρθρου 10 του παρόντος διατάγμα¬ 
τος. 

β. Μεταξύ υπαλλήλων που δεν υπηρετούν σε Υπηρεσία 
των συμφερόντων τους. 

3. Οι μεταθέσεις για ουνυπηρέτηση των υπαλλήλων του 
Πυροσβεστικού Σώματος με την σύζυγό τους δημόσιο 
υπάλληλο ενεργοϋνται κατόπιν αιτήσεως του ενδιαφερό- 
μενου και μόνο στις περιπτώσεις που δεν μπορεί να εξα- 


σφαλισθεί η ουνυπηρέτηση από την Υπηρεσία της συζύ¬ 
γου. Για την υλοποίηση των μεταθέσεων αυτών εφαρμό¬ 
ζονται οι εκάστοτε ισχϋουσες διατάξεις για την συνυπηρέ- 
τηση των συζύγων των δημοσίων υπαλλήλων. Ο υπάλλη¬ 
λος που μετατέθηκε σε Υπηρεσία για ουνυπηρέτηση με ιη 
σύζυγό του για όσο διάστημα υπηρετεί εκεί δεν λαμβάνει 
μόρια λογιζομένης της πόλης αυτής ως πόλης συμφερό¬ 
ντων του. 

Αρθρο 15 

Μεταθέσεις λόγω προαγωγής - μεταθέσεις συνεηεΐα δυ¬ 
σμενούς κρίσης. 

Οι μεταθέσεις αυτές ενεργοϋνται στις περιπτώσεις που 
προβλέπονται από τις διατάξεις που διέπουν τις κρίσεις 
και τις προαγωγές των Αξιωματικών και από τον Κανονι¬ 
σμό Εσωτερικής Υπηρεσίας του Πυροσβεστικού Σώμα¬ 
τος. 

Αρθρο 16 

Τοποθετήσεις των εξερχομένων από την Πυροσβεστική 

Ακαδημία. 

1. Για τις τοποθετήσεις των Πυροσβεστών που εξέρχο¬ 
νται από το Τμήμα Δοκίμων Πυροσβεστών εφαρμόζονται 
οι διατάξεις της παραγρ. 3 του άρθρου 2 του Α’ Κεφαλαίου 
του παρόντος διατάγματος. 

Ειδικά οι πυροσβέστες που εισηλθαν για φοίτηση στο 
Τμήμα Πυροσβεστών πριν την ισχύ του παρόντος διατάν- 
ματος τοποθετούνται σε Υπηρεσίες του Σώματος για κά¬ 
λυψη κενών οργανικών θέσεων σύμφωνα με τις υπηρεσια¬ 
κές ανάγκες. 

2. Οι Αρχιπυροσβέστες που εξέρχονται από το Τμήμα 
Αρχιπυροσβεστών τοποθετούνται εκ νέου στις Υπηρεσίες 
από τις οποίες προήλθαν. 

3. Οι Ανθυποπυραγοί που αποφοιτούν από το Τμήμα 
Ανθυποπυραγών τοποθετούνται σε Πυροσβεστικούς 
Σταθμούς για κάλυψη κενών οργανικών θέσεων σύμφωνα 
με τις Υπηρεσιακές ανάγκες. 

4. Ανθυποπυραγοί δεν επιτρέπεται να υπηρετούν στην 
Κεντρική Υπηρεσία του Υπουργείου Δημόσιας Τάξης, στο 
Αρχηγείο Πυροσβεστικού Σώματος, στα Γρσφεία των Πε¬ 
ριφερειακών Διοικήσεων Πυροσβεστικών Υπηρεσιών και 
των Υποδιοικήσεων Πυροσβεστικών Υπηρεσιών και στις 
Ειδικές Υπηρεσίες του Σώματος εκτός της Ειδικής Μονά- 
δος Αντιμετώπισης Καταστροφών (Ε.Μ.Α.Κ.). Από τον πε¬ 
ριορισμό της παρούσης παραγράφου εξαιρούνται οι Ανθιι- 
ποπυραγοί Πτυχιούχοι Ανωτάτων Σχολών. 

5. Οι τοποθετήσεις αποφασίζονται από τα Συμβούλια 
της παραγράφου 1 του άρθρου 18 του παρόντος διατάγ¬ 
ματος. 

Άρθρο 17 

Κριτήρια μεταθέσεων. 

1. Για τις μεταθέσεις των υπαλλήλων του Πυροσβεστι¬ 
κού Σώματος λαμβάνονται υπάψη τα εξής κριτήρια: 

α. Ο χρόνος υπηρεσίας σε Πυροσβεστικές Υπηρε¬ 
σίες. 

β. Η οικογενειακή κατάσταση του υπαλλήλου. 

γ. Η χιλιομετρική απόσταση από την πόλη συμφερόντων 
του υπαλλήλου των Υπηρεσιών στις οποίες υπηρέτη¬ 
σαν. 

δ. Ο αριθμός των μεταθέσεων του υπαλλήλου. 

ε. Τα έτη υπηρεσίας του υπαλλήλου. 

2. Τα ανωτέρω κριτήρια βαθμολογούνται ως εξής: 
α. Οι υπάλληλοι που υπηρέτησαν αε Υπηρεσίες των Πε¬ 
ριφερειακών Διοικήσεων Πυροσβεστικών Υπηρεσιών 
Θεσσαλίας, Στερεάς Ελλάδας, Δυτικής Ελλάδας και Πε- 
λοποννήσου λαμβάνουν για κάθε μήνα υπηρεσίας σ' αυτές 
ένα (1) μόριο. Οι υπάλληλοι που υπηρέτησαν σε Υπηρε¬ 
σίες των Περιφερειακών Διοικήσεων Πυροσβεστικών 
Υπηρεσιών Ηπείρου, Κεντρικής Μακεδονίας, Ανατολικής 
Μακεδονίας και Θράκης και Κρήτης λαμβάνουν ένα και 
μισό (1,5) μόρια για κάθε μήνα υπηρεσίας σ’ αυτές. Οι 
υπάλληλοι που υπηρέτησαν σε Υπηρεσίες της Αττικής και 
των Περιφερειακών Διοικήσεων Πυροσβεστικών Υπηρε¬ 
σιών Ιονίων νήσων και Δυτικής Μακεδονίας λαμβάνουν 
δύο (2) μόρια για κάθε μήνα υπηρεσίας σ' αυτές. Όσοι 
υπηρέτησαν οε Υπηρεσίες των Περιφερειακών Διοική¬ 
σεων Πυροσβεστικών Υπηρεσιών Νοτίου και Βορείου Αι¬ 
γαίου λαμβάνουν δύο και μισό (2,5) μόρια για κάθε μήνα 
υπηρεσίας σ' αυτές. Ο χρόνος πέραν των δέκα έξι (16) 
ημερών υπολογίζεται ως πλήρης μήνας. Χρόνος λιγότερος 
των δέκα έξι (16) ημερών δεν λαμβάνεται υπόψη για τον 
υπολογισμό των μορίων. Δεν προσμετρώνται στον υπάλ¬ 
ληλο μόρια στο διάστημα που εκτίει ποινή αργίας. 

β. Οι πυροσβεστικοί υπάλληλοι βαθμολογούνται με δύο 
(2) μόρια για τη σύζυγο, δύο (2) μόρια για το πρώτο παιδί, 
τρία (3) για το δεύτερο παιδί και τέσσερα (4) μόρια για 
κάθε ένα από τα επόμενα παιδιά. Ως μέλη της οικογένειας 
του υπαλλήλου θεωρούνται η σύζυγος και τα άγαμα παιδιά 
μέχρι ηλικίας 20 ετών ή μέχρι ηλικίας 25 ετών, εφόσον 
φοιτούν σε σχολές τριτοβάθμιας εκπαίδευσης της φοίτη¬ 
σης βεβαιούμενης με πιστοποιητικό της οικείας Σχολής, 
καθώς και τα ανίκανα για εργασία άγαμα παιδιά ανεξάρ¬ 
τητα από το όριο ηλικίας. Η αναπηρία και η ανικανότητα 
για εργασία βεβαιώνεται με πιστοποιητικό Κρατικού Νο¬ 
σοκομείου και γνωμάτευση της Ανωτάτης Υγειονομικής 
Επιτροπής του Σώματος. Οι πυροσβεστικοί υπάλληλοι που 
είναι διαζευγμένοι και έχουν την επιμέλεια των παιδιών 
τους με δικαστική απόφαση βαθμολογούνται με πέντε (5) 
επιπλέον μόρια. Οι πυροσβεστικοί υπάλληλοι που ευρί- 
σκονται εν χηρεία και έχουν παιδιά μέχρι ηλικίας 18 ετών 
λαμβάνουν επιπλέον δέκα (10) μόρια. Επίσης οι πυροσβε¬ 
στικοί υπάλληλοι λαμβάνουν τέσσερα (4) επιπλέον μόρια 
για κάθε παιδί τους που σπουδάζει σε Ανώτερη ή Ανώτατη 
Σχολή της ημεδαπής ή αλλοδαπής και για όσο χρόνο διαρ¬ 
κούν οι σπουδές τους. Προκειμένου περί Σχολών της ημε¬ 
δαπής προϋπόθεση για την επί πλέον βαθμολόγηση είναι 
η έδρα της Σχολής να μη συμπίπτει με την έδρα της Υπη¬ 
ρεσίας όπου υπηρετεί ο υπάλληλος. Σε περίπτωση που για 
οποιοδήποτε λόγο εκλείψουν οι προϋποθέσεις υπολογι¬ 
σμού μορίων με βάση την οικογενειακή κατάσταση, ο 
υπάλληλος είναι υποχρεωμένος να το δηλώσει αμέσως εγ- 
γράφως, διαφορετικά τιμωρείται πειθαρχικά. 

γ. Οι πυροσβεστικοί υπάλληλοι, ανάλογα με τη χιλιομε¬ 
τρική απόσταση των Υπηρεσιών στις οποίες έχουν υπηρε¬ 
τήσει από την Υπηρεσία των συμφερόντων τους, της κάθε 
μετάθεσης υπολογιζομένης χωριστά, βαθμολογούνται ως 


εξής: 

(1) Στην Υπηρεσία των συμφερόντων τους 0 μόρια 

(2) Μέχρι 10Οχλμ. » Ί μόριο 

(3) Από 101 — 250 χλμ. 2 μόρια 

(4) Από 251 - 500 χλμ. 3 μόρια 

(5) Από 501 και άνω 4 μόρια 


Ως αποστάσεις σε χερσαίο και θαλάσσιο χώρο υπολογί¬ 


ζονται εκείνες που διανύονται από τα χερσαία και θαλάσ¬ 
σια συγκοινωνιακά μέσα που εκτελούν την συγκοινωνία 
μεταξύ των πόλεων.Τα μόρια του υπαλλήλου που προκύ¬ 
πτουν από τον συνυπολογισμό θαλασσίων και χερσαίων 
αποστάσεων ή μόνο θαλασσίων αποστάσεων τριπλασιάζο¬ 
νται. 

δ. Για κάθε μετάθεσή του ο υπάλληλος βαθμολογείται 
με ένα (1) μόριο εκτός των μεταθέσεων στην πόλη των 
συμφερόντων του όπως αυτή προκύπτει από τη δήλωση 
της παραγράφου 2 του άρθρου 10 του παρόντος. 

ε. Για κάθε πλήρες έτος υπηρεσίας του ο υπάλληλος 
βαθμολογείται με ένα (1) μόριο. 

3. Δεν υπολογίζεται για τη λήψη μορίων ο χρόνος που 
υπηρέτησε ο υπάλληλος μέχρι τη δημοσίευση του παρό¬ 
ντος διατάγματος σε πόλη που συμπίπτει με την πόλη των 
συμφερόντων του, όπως αυτή προκύπτει από τη δήλωση 
της παραγράφου 2 του άρθρου 10 του παρόντος. Επίσης 
δεν υπολογίζεται για τη λήψη μορίων ο χρόνος φοίτησης 
των Πυροσβεστικών Υπαλλήλων στα Τμήματα της Πυρο¬ 
σβεστικής Ακαδημίας και σε Σχολεία ή Κέντρα της ημεδα¬ 
πής ή αλλοδαπής που πραγματοποιούνται με αίτησή τους. 

Αρθρο 18 

Διαδικασία μεταθέσεων. 

1. Οι μεταθέσεις των υπαλλήλων του Πυροσβεστικού 
Σώματος διακρίνονται σε τακτικές και έκτακτες. Οι μετα¬ 
θέσεις αποφασίζονται οπό τα οικεία Υπηρεσιακά Συμβού¬ 
λια Μεταθέσεων και κοινοποιούνται με απόφαση του 
Υπουργού Δημόσιας Τάξης για τους Αξιωματικούς και με 
απόφαση του Αρχηγού Πυροσβεστικού Σώματος για τους 
Πυρονόμους, Υπαξιωματικούς και Πυροσβέστες. Οι απο¬ 
φάσεις των Υπηρεσιακών Συμβουλίων Μεταθέσεων είναι 
υποχρεωτικές για τον Υπουργό Δημόσιας Τάξης και τον 
Αρχηγό Πυροσβεστικού Σώματος. 

2. Ως Υπηρεσιακό Συμβούλιο Μεταθέσεων για μεν τους 
Αξιωματικούς λειτουργεί το Ανώτερο Συμβούλιο Κρίσεων 
του Πυροσβεστικού Σώματος, για δε τους Πυρονόμους, 
Υπαξιωματικούς και Πυροσβέστες το Πρωτοβάθμιο Συμ¬ 
βούλιο Κρίσεων Υπαξιωματικών. Σε κάθε ένα από τα πα¬ 
ραπάνω Συμβούλια, όταν αυτά αποφασίζουν για μεταθέ¬ 
σεις, συμμετέχουν και δύο αιρετοί εκπρόσωποι των Πυρο¬ 
σβεστικών Υπαλλήλων, οι οποίοι για το μεν πρώτο Συμ¬ 
βούλιο είναι Αξιωματικοί για δε το δεύτερο Πυρονόμοι, 
Υπαξιωματικοί και Πυροσβέστες. Γ ία την εκλογή των αιρε¬ 
τών μελών εφαρμόζονται αναλόγως οι εκάστοτε ισχύου- 
σες για το θέμα αυτό διατάξεις που αφορούν τους λοιπούς 
πολιτικούς δημοσίους υπαλλήλους με τη διαφορά ότι δεν 
συντάσονται ούτε ανακοινώνονται πίνακες εκλογέων. 
Εκλογείς είναι όλοι οι υπηρετούντες κατά την ημερομηνία 
της εκλογής Πυροσβεστικοί Υπάλληλοι και η προκήρυξη 
των αρχαιρεσιών καθώς και η ρύθμιση λοιπών λεπτομε¬ 
ρειών σχετικά με τη διεξαγωγή τους γίνεται με διαταγή του 
Αρχηγού του Πυροσβεστικού Σώματος. 

3. Κατά τον μήνα Ιανουάριο εκάστου έτους από την αρ¬ 
μόδια Διεύθυνση του Αρχηγείου Πυροσβεστικού Σώματος 
συντάασονται οι εξής πίνακες: 

α Πίνακας των κενών οργανικών θέσεων, κατά Υπηρε¬ 
σία, που θα υπάρξουν κατά το χρόνο των τακτικών μετα¬ 
θέσεων, Στον πίνακα αυτό συμπεριλαμβάνονται οι κενές 
οργανικές θέσεις που προκύπτουν από τη διαφορά της 
οργανικής και της υπηρετούσας δύναμης της Υπηρεσίας 
με την επιφύλαξη του τελευταίου εδαφ. τηςπαραγρ. 1 του 

άρθρου 10 του παρόντος καθώς και οι θέσεις που προβλέ- 
πεται ότι θα δημιουργηθούν λόγω μεταθέσεων υπαλλήλων 
της Υπηρεσίας που συμπληρώνουν βετία ή θετία στην 
Υπηρεσία αυτή. 

β. Πίνακα μεταθέσεων των πυροσβεστικών υπαλλήλων 
που εμπίπτουν στις διατάξεις του παρόντος Κανονισμού 
κατά κλάδο, βαθμό και ειδικότητα με το σύνολο των μο¬ 
ρίων που συγκεντρώνει ο κάθε υπάλληλος μέχρι 31 Δε¬ 
κεμβρίου του προηγούμενου έτους. 

Οι πίνακες αυτοί κοινοποιούνται σε όλες τις Υπηρεσίες 
του Σώματος μέχρι 10 Φεβρουάριου. Ενστάσεις κατά του 
πίνακα μεταθέσεων μπορούν να υποβληθούν, από κάθε 
πυροσβεστικό υπάλληλο, εντός δέκα ημερών από την κοι¬ 
νοποίησή του. Οι ενστάσεις εξετάζονται από τα οικεία 
Συμβούλια μεταθέσεων μέχρι 10 Μαρτίου τα δε αποτελέ- 
σματά τους κοινοποιούνται στους υπαλλήλους που υπέβα¬ 
λαν τις ενστάσεις και όλες τις Υπηρεσίες του Σώματος ως 
τις 30 Μαρτίου. 

4. Μετά την κοινοποίηση των πινάκων της προηγούμενης 
παραγράφου οι επιθυμούντες μετάθεση υπάλληλοι, εφόσον 
μέχρι 31 Αυγούστου του έτους αυτού συμπληρώνουν διετία 
στην Υπηρεσία που υπηρετούν, υποβάλλουν αιτήσεις μετα¬ 
θέσεων το αργότερο μέχρι 10 Απριλίου, στις οποίες δηλώ¬ 
νουν την Υπηρεσία που επιθυμούν να μετατεθούν. 

Στο ίδιο χρονικό διάστημα υποβάλλουν τις αιτήσεις τους 
και οι διαλαμβανόμενοι στις παραγρ. 5 και 6 του άρθρου 
10 του παρόντος υπάλληλοι. 

5. Το Αρχηγείο Πυροσβεστικού Σώματος φροντίζει για 
την προώθηση των αιτήσεων και του πίνακα μεταθέσεων 
των Υπαλλήλων ενώπιον του οικείου Υπηρεσιακού Συμ¬ 
βουλίου Μεταθέσεων. Το Συμβούλιο συνέρχεται μετά από 
πρόσκληση του Προέδρου το δεύτερο δεκαπενθήμερο 
του μηνάς ΜάΙου κάθε έτους και αποφασίζει για τις τακτι¬ 
κές μεταθέσεις συντάσσοντας σχετικό πρακτικό. Οι μετα¬ 
θέσεις κοινοποιούνται στις Υπηρεσίες μέχρι 15 Ιουνίου 
και εκτελοϋνται μέχρι 31 Αυγούστου. 

6. Στις περιπτώσεις που δεν υπάρχουν αιτήσεις υπαλλή¬ 
λων για την κάλυψη κενών οργανικών θέσεων Υπηρεσιών 
τότε οι θέσεις καλύπτονται από τον πίνακα μεταθέσεων 
ως εξής: 

α. Καλούνται, κατά βαθμό και ειδικότητα ισάριθμοι με 
τις κενές οργανικές θέσεις υπάλληλοι οι οποίοι έχουν τα 
λιγότερα μόρια στον πίνακα μεταθέσεων και συμπληρώ¬ 
νουν τουλάχιστον διετή Υπηρεσία στην πόλη που υπερε- 
τούν μέχρι 31 Αυγούστου, να δηλώσουν υποχρεωτικά την 
Υπηρεσία στην οποία επιθυμούν να καλύψουν κενή οργα¬ 
νική θέση. Η δήλωση αυτή δεν έχει την έννοια της δήλω¬ 
σης προτίμησης και ο υπάλληλος που μετατίθεται με τη 
διαδικασία αυτή λαμβάνει τα προβλεπάμενα από τον κα¬ 
νονισμό αυτό μόρια. 

β. Με βάση τις δηλώσεις της προηγούμενης περίπτω¬ 
σης οι υπάλληλοι μετατίθενται στις Υπηρεσίες που έχουν 
δηλώσει. Αν για κάποια Υπηρεσία υπάρχουν περισσότερες 
δηλώσεις υπαλλήλων από τις κενές οργανικές θέσεις που 
πρόκειται να καλυφθούν σ' αυτήν, τότε μετατίθενται εκεί¬ 
νοι που έχουν τα περισσότερα μόρια οι δε λοιποί μετατίθε¬ 
νται σύμφωνα με τις ανάγκες σε άλλη Υπηρεσία. 

7. Για τις περιπτώσεις των εκτάκτων μεταθέσεων τα 
Συμβούλια συνέρχονται μετά από πρόσκληση του Υπουρ¬ 
γού Δημόσιας Τάξης ή του Αρχηγού Πυροσβεστικού Σώ¬ 
ματος κατά περίπτωση. Έκτακτες μεταθέσεις γίνονται 
μόνο στις εξής περιπτώσεις: 


α. Για πλήρωση κενών οργανικών θέσεων Πυροσβεστι¬ 
κής Υπηρεσίας που λειτουργεί για πρώτη φορά, 
β. Λάγω κατάργησης ή υποβιβασμού Υπηρεσίας, 
γ. Λόγω καταφανούς υπαιτιότητας του υπαλλήλου, 
δ. Για λόγους υγείας, 
ε. Λόγω δυσμενούς κρίσεως. 
στ. Λόγω σπουδών των υπαλλήλων ή των τέκνων τους, 
ζ. Λόγω υποβολής αίτησης για αμοιβαία μετάθεση. 

Για την πραγματοποίηση των μεταθέσεων της περίπτω¬ 
σης α της παρούσης παραγράφου εφαρμόζεται η διαδικα¬ 
σία της προηγούμενης παραγράφου. Σε περίπτωση κα¬ 
τάργησης ή υποβιβασμού Υπηρεσίας οι υπάλληλοι απο- 
σπώνται σε Υπηρεσίες της Περιφερειακής Διοίκησης στην 
οποία ανήκουν ή σε Υπηρεσίες όμορων Περιφερειακών 
Διοικήσεων ή σε Υπηρεσίες που επιθυμούν εφόσον εξυ¬ 
πηρετείται το υπηρεσιακό συμφέρον μέχρι το χρόνο των 
τακτικών μεταθέσεων, οπότε και εφαρμόζονται γι'αυτούς 
οι περί μεταθέσεων διατάξεις του παρόντος κανονισμού. 
Αν δεν εμπίπτουν στις διατάξεις αυτές τότε μετατίθενται 
σε Υπηρεσίες όπου εξυπηρετείται το υπηρεσιακό συμφέ¬ 
ρον. 

8. Τα φύλλα πορείας στους υπαλλήλους που μετατίθε¬ 
νται χορηγούνται την 1 η και την 16η εκάστου μηνάς. Οι έγ¬ 
γαμοι οφείλουν να παρουσιασθούν στην Υπηρεσία που 
μετατίθενται 10 ημέρες μετά τη χορήγηση του φύλλου 
πορείας, ενώ οι άγαμοι μετά από 5. 

9. Εκτακτες μεταθέσεις δεν πραγματοποιούνται κατά 
το χρονικό διάστημα από 15 Δεκεμβρίου έως 15 Ιανουά¬ 
ριου καθώς και το χρονικό διάστημα που περιλαμβάνεται 
μεταξύ ενός 1 δνθημέρου προ του ΠΑΣΧΑ και ενός 15νθη- 
μέρου μετά ίο ΠΑΣΧΑ. 

Αρθρο 19 
Αποσπάσεις. 

1. Αποσπάσεις υπαλλήλων επιτρέπονται για την κάλυψη 
εκτάκτων ή εποχιακών ή ειδικών υπηρεσιακών αναγκών ή 
μετά από αιτήσεις υπαλλήλων. Σε περιπτώσεις που οι 
αποσπάσεις ενεργούνται για υπηρεσιακούς λόγους από 
τις Υπηρεσίες που πρόκειται να γίνουν αποσπάσεις απο- 
σπώνται οι υπάλληλοι που δεν έχουν αποσπασθεί στο πα¬ 
ρελθόν και έχουν σε σύγκριση με τους ομοιοβαθμούς τους 
που υπηρετούν στην ίδια Υπηρεσία τα λιγότερα μόρια. Στις 
περιπτώσεις που η απόσπαση ενεργείται για υπηρεσια¬ 
κούς λόγους ο υπάλληλος στην Υπηρεσία που αποσπάται 
λαμβάνει μόρια κατά τις διατάξεις της περίπτωσης α της 
παραγράφου 2 του άρθρου 17 του παρόντος. 

2. Οι αποσπάσεις με βάση τις τυχόν υπάρχουσες αιτή¬ 
σεις υπαλλήλων ικανοποιούνται, εφόσον δεν δημιουργού- 
νται λειτουργικά προβλήματα στις Υπηρεσίες από τις 
οποίες θα αποσπασθούν και εφόσον οι υπάλληλοι δεν με¬ 
τατίθενται στις προσεχείς τακτικές μεταθέσεις. 

3. Οι αποσπάσεις του παρόντος άρθρου από το βαθμό 
του Πυροσβέστη μέχρι και του Επιπυραγού γίνονται με 
απόφαση του Αρχηγού Πυροσβεστικού Σώματος μετά από 
σύμφωνη γνώμη του Υπηρεσιακού Συμβουλίου, για δε 
τους λοιπούς Αξιωματικούς με απόφαση του Υπουργού 
Δημόσιας Τάξης μετά από σύμφωνη γνώμη του Υπηρεσια¬ 
κού Συμβουλίου Μεταθέσεων. Οι αποσπάσεις γίνονται για 
χρονικό διάστημα μέχρι τεσσάρων (4) μηνών κάθε έτους, 
εκτός της περίπτωσης της παρ. 7 του άρθρου 18 του πα¬ 
ρόντος διατάγματος. 

Άρθρο 20 

Μετακινήσεις προσωπικού μέσα στην Ιδια πόλη. 

1. Οι μετακινήσεις του πυροσβεστικού προσωπικού 
μέσα στην ίδια πόλη όπου εδρεύει Περιφερειακή Διοίκηση 
και έχει συσταθεί σ' αυτή Υποδιοίκηση γίνεται ως εξής: 

α. Του Διοικητή και Υποδιοικητή της Υποδιοίκησης με 
απόφαση του Αρχηγού Πυροσβεστικού Σώματος ύστερα 
από πρόταση του οικείου Περιφερειακού Διοικητή. 

β. Των Διοικητών των Σταθμών και λοιπών Αξιωματικών 
από το Διοικητή της Περιφερειακής Διοίκησης. 

γ. Οι μετακινήσεις των Πυροσβεστικών Υπαλλήλων από 
το βαθμό του Πυρονόμου και κάτω από την Υποδιοίκηση 
Πυροσβεστικών Υπηρεσιών Αθηνών στην Υποδιοίκηση 
Πυροσβεστικών Υπηρεσιών Πειραιώς και αντιθέτως γίνε¬ 
ται από τον οικείο Περιφερειακό Διοικητή. 

δ. Των Πυρονόμων, Υπαξιωματικών και Πυροσβεστών 
μεταξύ των Υπηρεσιών της Υποδιοίκησης από το Διοικητή 
της Υποδιοίκησης. 

2. Στις πόλεις όπου εδρεύει Περιφερειακή Διοίκηση χω¬ 
ρίς σ’αυτή να έχει συσταθεί Υποδιοίκηση οι μετακινήσεις 
του προσωπικού, γίνονται από τον οικείο Περιφερειακό 
Διοικητή. 

3. Στις πόλεις όπου έχει συσταθεί Υποδιοίκηση Πυρο¬ 
σβεστικής Υπηρεσίας χωρίς να εδρεύει σ’ αυτή Περιφε¬ 
ρειακή Διοίκηση οι μετακινήσεις του προσωπικού γίνονται: 

α. Του Διοικητή της Υποδιοίκησης από τον Αρχηγό του 
Πυροσβεστικού Σώματος. 

β. Τους Διοικητές των Σταθμών από τον οικείο Περιφε¬ 
ρειάρχη μετά από πρόταση του Διοικητή της Υποδιοίκη¬ 
σης. 

γ. Του λοιπού Πυροσβεστικού προσωπικού ο Διοικητής 
της Υποδιοίκησης. 

Άρθρο 21 

Έκταση εφαρμογής των διατάξεων του Κανονισμού 
Μεταθέσεων. 

1. Εξαιρούνται των μεταθέσεων - αποσπάσεων και υπη¬ 
ρετούν στην Υπηρεσία που επιθυμούν οι πολύτεκνοι, οι 
γονείς παιδιών με ειδικές ανάγκες, οι υπάλληλοι που 
έχουν την επιμέλεια δύο (2) παιδιών και πάνω και τελούν 
σε χηρεία, οι ολυμπιονίκες και οι παθόντες εν υπηρεσία 
ένεκα ταύτης και δια ταύτην που βρίσκονται σε κατάσταση 
υπηρεσίας Γραφείου, εφόσον δικαιολογείται θέση του 
βαθμού τους στην Υπηρεσία που υπηρετούν. 

2. Επίσης δεν μετατίθενται ούτε αποσπώνται χωρίς τη 
θέλησή τους οι πυροσβεστικοί υπάλληλοι στη διάρκεια 
των δύο τελευταίων ετών πριν από την κατάληψή τους 
από το όριο ηλικίας ή τη συμπλήρωση 35ετούς πραγματι¬ 
κής υπηρεσίας υπολογιζόμενη σύμφωνα με τις ισχύουσες 
περί καταστάσεων διατάξεις. 

3. Οι υπάλληλοι των παραγράφων 1 και 2 του παρόντος 
άρθρου υπηρετούν εντός των οργανικών θέσεων της Υπη¬ 
ρεσίας τους. 

4. Οι διατάξεις του παρόντος Κανονισμού δεν έχουν 
εφαρμογή για τους αξιωματικούς από το βαθμό του Αντι- 
πυράρχου και άνω οι οποίοι υπηρετούν υποχρεωτικά σε 
οργανικές θέσεις του βαθμού τους, εκτός εκείνων της πα¬ 
ραγράφου 7 τσυ άρθρου 10 του παρόντος. 

5. Για τους πυροσβεστικούς υπαλλήλους μέχρι το 
βαθμό του Πυρονόμου που κατατάσσονται σύμφωνα με 
τις διατάξεις του Κεφαλαίου Α του παρόντος διατάγματος 


είναι κατ’ αρχήν αμετάθετοι και δεν έχουν εφαρμογή οι 
διατάξεις του Κανονισμού Μεταθέσεων εκτός των περι¬ 
πτώσεων που αφορούν μεταθέσεις για λόγους υγείας, κα¬ 
ταφανούς υπαιτιότητας του υπαλλήλου και αμοιβαίων με¬ 
ταθέσεων μεταξύ τους για τις οποίες έχουν ανάλογη 
εφαρμογή οι διατάξεις των άρθρων 11,13 και 14 του Κα¬ 
νονισμού Μεταθέσεων. Ειδικά για τους πυροσβεστικούς 
υπαλλήλους αυτής της παραγράφου σε περίπτωση μετά¬ 
θεσής τους λάγω καταφανούς υπαιτιότητας επιστρέφουν 
στην πόλη από την οποία μετατέθηκαν μετά διετία και σε 
περίπτωση μετάθεσής τους για λόγους υγείας, επιστρέ¬ 
φουν στην πόλη από την οποία μετατέθηκαν όταν εκλεί- 
ψουν οι λόγοι υγείας που προκάλεσαν αυτήν. 

ΚΕΦΑΛΑΙΟ Γ 
Άρθρο 22 

Τελικές μεταβατικές και καταργητικές διατάξεις. 

1. Οι διατάξεις του Κεφαλαίου Α του παρόντος διατάγ¬ 
ματος, εκτός εκείνων που αναφέρονται στα προσόντα, 
εφαρμόζονται αναλόγως και για τις κατατάξεις άλλων κα¬ 
τηγοριών προσωπικού του Πυροσβεστικού Σώματος. 

2. Το προσόν της ηλικίας για όλους τους υποψηφίους 
κατά τον πρώτο διαγωνισμό που θα διενεργηθεί μετά την 
έναρξη ισχύος του παρόντος ορίζεται στο 30 έτος. 

3. Για την εφαρμογή των διατάξεων του παρόντος Δια¬ 
τάγματος οι πόλεις των Αθηνών και του Πειραιώς θεωρού¬ 
νται ως ενιαία πόλη. 

Ως πόλη έδρα των Πυροσβεστικών Υπηρεσιών Αερο¬ 
δρομίων θεωρείται το ίδιο το Αεροδρόμιο. 

4 . Οπου στις διατάξεις του παρόντος διατάγματος και 
προκειμένου για μετάθεση, απόσπαση ή μετακίνηση γίνε¬ 
ται αναφορά στον όρο «υπάλληλοι» νοούνται οι ομοιόβαθ- 
μοι πυροσβεστικοί υπάλληλοι ή αυτοί στους οποίους νομί- 
μως μπορούν να ανατεθούν τα αυτά καθήκοντα. 

5. Οι πυροσβεστικοί υπάλληλοι που υπηρετούν οε Υπη¬ 
ρεσίες της πρώτης προτίμησής τους από την αρχή της 
σταδιοδρομίας τους, μετατίθενται απ' αυτές μετά τη συ¬ 
μπλήρωση δετίας εφόσον υπάρχουν αιτήσεις συναδέλ¬ 
φων τους να υπηρετήσουν στις Ιδιες Υπηρεσίες. 

6. Οι πυροσβεστικοί υπάλληλοι μέχρι το βαθμό του Πυ¬ 
ρονόμου που υπηρετούν κατά την έναρξη ισχύος του πα¬ 
ρόντος Διατάγματος σε Υπηρεσίες της Αττικής και των 
Περιφερειακών Διοικήσεων Πυροσβεστικών Υπηρεσιών 
Βορείου Αιγαίου, Νοτίου Αιγαίου, Ιονίων Νήσων και Δυτι¬ 
κής Μακεδονίας μπορούν εφόσον το επιθυμούν να ζητή¬ 
σουν, με αίτησή τους, τη μόνιμη παραμονή στην Υπηρεσία 
που υπηρετούν μέχρι το τέλος της σταδιοδρομίας τους, 
εφόσον δεν εξελιχθούν σε αξιωματικούς. Η αίτησή τους 
εισάγεται στο Συμβούλιο Μεταθέσεων το οποίο αποφαί- 
νεται οριστικά. Οι αποφάσεις αυτές είναι υποχρεωτικές 
για τον Αρχηγό του Πυροσβεστικού Σώματος. Αρνητική 
απόφαση του Συμβουλίου πρέπει να είναι επαρκώς αιτιο¬ 
λογημένη. Οι διατάξεις αυτής της παραγράφου εφαρμό¬ 
ζονται και για κάθε άλλη Υπηρεσία του Σώματος πριν από 
την προκήρυξη διαγωνισμού κατάταξης για την κάλυψη 
θέσεων προσωπικού της Υπηρεσίας αυτής. Για τους 
υπαλλήλους που εμπίπτουν στις διατάξεις της παρούσης 
παραγράφου έχουν εφαρμογή οι διατάξεις της παραγρ. 5 
του προηγούμενου άρθρου. 

7. Κατά την πρώτη εφαρμογή του παρόντος διατάγμα¬ 
τος η προκήρυξη των εκλογών για την ανάδειξη των αιρε- 

ιών μελών των Συμβουλίων Μεταθέσεων γίνεται 15 ημέ¬ 
ρες μετά την έναρξη ισχύος του. 

8. Από τη δημοσίευση του παρόντος διατάγματος κα- 
ταργούνται οι διατάξεις των άρθρων 86, 87, 88, 89 και 90 
του από 9-12-1948/21-1-1949 Β.Δ/τσς «Περί Κανονι¬ 
σμού Εσωτερικής Υπηρεσίας Πυροσβεστικού Σώματος» 
(Α 21), του άρθρου 2 του Π.Δ. 365/1990 «Ρυθμίσεις θε¬ 
μάτων κατάταξης πυροσβεστικού προσωπικού» (Α 144), 
των άρθρων 38 και 39 του Ν.Δ, 974/1971 (Α 189) σε ότι 
αφορά τους υπαλλήλους του Πυροσβεστικού Σώματος, 
του άρθρου 2 παραγρ. 12 και του άρθρου 3 παραγρ. 1 του 
Π.Δ. 90/1991 και οι διατάξεις των άρθρων 42, 43, 44 και 
45 του Ν.671/1977 {Α 166) μόνο σε ότι αφορά τους Αξιω¬ 
ματικούς του Πυροσβεστικού Σώματος καθώς και κάθε 
άλλη γενική ή ειδική διάταξη που αντίκειται στις διατάξεις 
του παρόντος. 


9. Η ισχύς των διατάξεων του διατάγματος αυτού αρχίζει 
από τη δημοσίευσή του στην Εφημερίδα της Κυβέρνησης 
εκτός εκείνων του Κεφαλαίου Β' των οποίων η ισχύς αρχί¬ 
ζει την 1-1-1995. Τυχόν διαγωνισμός κατάταξης που εκ- 
κρεμεί κατά την ημερομηνία δημοσίευσης του παρόντος, 
συνεχίζεται και ολοκληρώνεται με βάση τις ισχύουσες, 
κατά το χρόνο της προκήρυξής του, σχετικές διατάξεις. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 29 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

